stanford-oval/wikipedia huggingface dataset:
A Knight of the Seven Kingdoms: The Hedge Knight
Juoni

Sarja kertoo ritari Dunkista ja tämän aseenkantajasta Eggistä. Sen tapahtumat sijoittuvat aikaan noin 72 vuotta House of the Dragonin jälkeen ja noin sata vuotta ennen Game of Thronesia.
Näyttelijät

| 0 | 1 | 2 |
| --- | --- | --- |
|  Peter Claffey  | … |  Ser Duncan Pitkä   |
|  Dexter Sol Ansell  | … |  Egg    |
|  Finn Bennett  | … |  Aerion Targaryen   |
|  Bertie Carvel  | … |  Baelor Targaryen   |
|  Sam Spruell  | … |  Maekar Targaryen   |
|  Tanzyn Crawford  | … |  Tanselle   |
|  Daniel Ings  | … |  Ser Lyonel Baratheon   |
|  Henry Ashton  | … |  Daeron Targaryen   |
|  Edward Ashley  | … |  Ser Steffon Fossoway   |
|  Youssef Kerkour   | … |  Steely Pat   |
|  Daniel Monks  | … |  Ser Manfred Dondarrion   |
|  Shaun Thomas  | … |  Raymun Fossoway   |
|  Tom Vaughan-Lawlor  | … |  Plummer   |
|  Danny Webb  | … |  Ser Arlan of Pennytree   |
Tuotanto

Sarjan vastaavia tuottajia ovat George R. R. Martin, Ira Parker, Ryan Condal, Vince Gerardis, Owen Harris ja Sarah Bradshaw. Sitä käsikirjoittavat Martin ja Parker. Condal on myös House of the Dragonin showrunner ja Parker on käsikirjoittanut aiempaan sarjaan yhden jakson. Martinin mukaan televisiosarjan A Knight of the Seven Kingdoms: The Hedge Knight ensimmäinen tuotantokausi koostunee kuudesta jaksosta ja on tapahtumiltaan uskollinen hänen kirjoilleen. Ensimmäisen tuotantokauden jaksoista Sarah Adina Smith ohjaa kolme ja Owen Harris toiset kolme.
HBO:n tilaus sarjasta julkistettiin huhtikuussa 2023, jolloin sarjan kerrottiin olevan käsikirjoituksessa. Käsikirjoittaminen jouduttiin kuitenkin keskeyttämään viideksi kuukaudeksi käsikirjoittajien ja näyttelijöiden lakkojen takia. Sarjan kuvaukset alkoivat Belfastissa kesäkuussa 2024.
Julkaisu

A Knight of the Seven Kingdoms: The Hedge Knight julkaistaan suoratoistopalvelu Maxissa arviolta loppuvuodesta 2025.
Aiheesta muualla

A Knight of the Seven Kingdoms: The Hedge Knight HBO:n sivuilla (englanniksi)
A Knight of the Seven Kingdoms: The Hedge Knight Internet Movie Databasessa (englanniksi)
A Knight of the Seven Kingdoms: The Hedge Knight Wiki of Westerosissa (englanniksi)
Alaston totuus

| Alaston totuus> Where the Truth Lies |
| --- | --- |

Ohjaaja:  Atom Egoyan
Käsikirjoittaja:  Atom Egoyan Rupert Holmes
Perustuu:  Rupert Holmesin romaaniin
Tuottaja:  Robert Lantos
Säveltäjä:  Mychael Danna
Kuvaaja:  Paul Sarossy
Leikkaaja:  Susan Shipton
Pääosat:   Kevin Bacon  Colin Firth  Alison Lohman  Rachel Blanchard  Sonja Bennett 
Valmistustiedot
Valmistusmaa:  Kanada, Yhdistynyt kuningaskunta, Yhdysvallat
Tuotantoyhtiö:  Telefilm Canada Crave
Levittäjä:  ThinkFilm Netflix
Ensi-ilta:  2005
Kesto:  103 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Alaston totuus (Where the Truth Lies) on vuonna 2005 ensi-iltansa saanut Atom Egoyanin ohjaama kanadalainen draamaelokuva, joka perustuu Rupert Holmesin romaaniin. Elokuvassa lomittuvat tarinat 1950-luvun lopun koomikkoparista (Kevin Bacon ja Colin Firth) ja vuonna 1972 viidentoista vuoden takaista murhaa tutkivasta journalistista (Alison Lohman).
Arvioita

Turun Sanomien Tapani Maskula kirjoitti elokuvan liikkuvan sujuvasti aikatasolta toiselle, kuten tekivät myös Egoyanin aiemmat teokset Exotica (1994), Suloinen ikuisuus (1997) ja Matka pahuuteen (1999): ”Egoyanilla on todella harvinainen ajan ja paikan taju. Se sallii hänen kuoria tarinaa auki kuin mehevää appelsiinia ja poimia sisuksista esiin vuoronperään yhä maukkaampia viipaleita.” Maskulan mielestä Egoyan pureutuu tässäkin elokuvassa mieliteemaansa, kollektiiviseen syyllisyyteen.
Aiheesta muualla

Elokuvan arvostelu Film-O-Holic.com-elokuvasivustolla (suomeksi)
Elokuvan arvostelu Spank the Monkey -elokuvasivustolla[vanhentunut linkki] (suomeksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Where the Truth Lies
Käännös suomeksi
Al-Hašr

Suura Al-Hašr arabialaisin merkein
Al-Hašr (arab. الحشر‎, al-ḥašr, suom. Kokoamisen suura) on Koraanin 59. suura ja luokitellaan medinalaiseksi. Suura sisältää 22 jaetta. Suura on saanut nimensä sen ensimmäisestä jakeesta.
Sisältö

Suura kertoo Jumalan avusta taistelussa, neuvoo saaliin jakamista, kehottaa taistelemaan Jumalan tiellä ja pelkäämään Jumalaa.
Suura 59 arabiankielisenä resitaationa
Abilis-säätiö

| Abilis-säätiö |
| --- | --- |

Perustettu:  1998
Tarkoitus:  Kehitysmaissa toimivien, aloittelevien ja maaseutuoloissa toimivien vammaisjärjestöjen tukeminen
Hallitus:  2019: Amu Urhonen Esa-Pekka Mattila Anca Enache Henrik Gustafsson Jussi Sohlberg Maija Koivisto  Tytti Matsinen
Säätiön sivut
Abilis-säätiö on suomalainen voittoa tavoittelematon organisaatio, jonka tavoitteena on edistää eri tavoin vammaisten henkilöiden osallistumista ja tasa-arvoa. Säätiön tehtävänä on tarjota ja rahoittaa Globaalin etelän vammaisryhmien itse suunnittelemia ja toteuttamia projekteja.
Vuonna 1998 joukko vammaisia henkilöitä sekä heidän tukijoitaan ja läheisiään perusti Abilis-säätiön tavoitteenaan parantaa vammaisten henkilöiden asemaa yhteiskunnassa ja Globaalissa etelässä. Säätiön perustajat, kuten edesmennyt Kalle Könkkölä, oli liikuntavammainen hengityskoneen käyttäjä. Yhdessä hänen näkövammaisen vaimonsa Maija Könkkölän kanssa, he olivat voimakkaasti sitoutuneita edistämään vammaisten henkilöiden oikeuksia ja mahdollisuuksia.
Organisaatio

Abilis-säätiössä korkein päätösvalta on hallituksella, johon kuuluu seitsemän varsinaista jäsentä ja yksi varajäsen. Hallituksen jäsenet edustavat eri vammaisryhmiä. Hallituksen toimikausi on kaksivuotinen, ja se kokoontuu noin kuusi kertaa vuodessa.
Säätiö toimii kymmenessä ohjelmamaassa yhteistyössä maatoimistojen ja kumppaniorganisaatioiden kanssa. Nämä maat ovat Etiopia, Malawi, Mosambik, Tansania, Uganda, Myanmar, Nepal, Tadzhikistan, Vietnam ja Ukraina. Säätiö toimii ruohonjuuritasolla. Helsingin toimistossa ja ohjelmamaissa työskentelee myös vammaisia henkilöitä, jotka tarjoavat vertaistukea ja edistävät yhdenvertaisuutta yhteiskunnissa.
Säätiön pääasiallinen rahoitus tulee Suomen ulkoministeriöltä.
Toiminnan linjaukset

Abilis-säätiön toimintaa ohjaa ihmisoikeusperustainen lähestymistapa. Säätiön tunnuslause "Ei mitään meistä ilman meitä" korostaa vammaisten henkilöiden omaa osallisuutta ja vaikuttamista. Säätiön arvot perustuvat ihmisoikeuksien kunnioittamiseen, yhdenvertaisuuteen ja inklusiivisuuteen.
Toiminnot

Abilis-säätiö rahoittaa globaalin etelän vammaisryhmien omia suunnittelemia ja toteuttamia projekteja. Projektit voivat sisältää neuvontaa, koulutusta, vertaistukea sekä työllistymisen tukemista, ja niiden avulla pyritään erityisesti edistämään vammaisten naisten ja tyttöjen asemaa, ihmisoikeuksia, osallistumista ja itsenäistä elämää. Lisäksi säätiö tekee aktiivista vaikuttamistyötä esteettömyyden ja vammaisten oikeuksien edistämiseksi yhteiskunnassa.
Aiheesta muualla

Abilis-säätiö ulkoministeriön sivuilla formin.finland.fi. Arkistoitu 4.7.2015.
Guillén de Castro

| Guillén de Castro y Bellvís |
| --- | --- |

Henkilötiedot
Syntynyt: 4. marraskuuta 1569 Valencia, Espanja
Kuollut: 18. heinäkuuta 1631 Madrid, Espanja
Kirjailija
Tyylilajit:  näytelmäkirjallisuus
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Guillén de Castro y Bellvís (4. marraskuuta 1569, Valencia, Espanja - 18. heinäkuuta 1631, Madrid, Espanja) oli espanjalainen Espanjan kulta-ajan aikainen näytelmäkirjailija. Hänen maineena perustuu näytelmään Las Mocedades del Cid (noin 1599), josta Pierre Corneille sai herätteen näytelmäänsä Cid.
Castro muutti 1602 Madridiin, missä Lope de Vega oli luonut kansallisen näyttämön. Castroa suosivat siellä Napolin varakuningas sekä Ossunan ja Olivarezin herttuat. Mutta hänen seikkailumainen ja itsepäinen luonteensa vieroitti hänestä ylhäisien suosion, hän joutui taloudelliseen ahdinkoon. Hänen sanotaan kuolleen kurjuudessa. Dramatikkona hän kuuluu Lopen kouluun. Kuten Lope hänkin koetti tyydyttää kansallismakua mitä tulee aiheiden valintaan ja suosittujen kansanromanssien käyttämiseen. Se näytelmä, joka tuotti hänelle suurimman maineen ja jota jälkimaailma useimmin mainitsee, on Las mocedades del Cid, joka käsittelee Espanjan kansallissankarin El Cidin nuoruudenurotöitä. Tämä näytelmä oli Corneillen Le Cid näytelmän oleellisena lähteenä ja kaavana.
Acting International

Acting International on ranskalainen teatterikoulu, joka järjestää opetusta Ranskassa, Yhdysvalloissa ja Britanniassa. Se on perustettu vuonna 1980.
Acting Internationalin opettajat ovat kouluttautuneet tunnetuissa alan oppilaitoksissa, kuten Jacques Lecoqin teatterikoulussa, Actors Studiossa, Tisch School of the Artsissa, Moskovan taiteellisessa teatterissa, Venäjän teatteritaiteen akatemiassa ja RADAssa.
Koulussa opiskelleita näyttelijöitä ovat muun muassa Daniel Craig, Keira Knightley ja Michelle Yeoh.
Aiheesta muualla

Acting Internationalin virallinen sivusto
Albert Nyberg

Arkkitehti Albert Nyberg
Harjun paarihuone, Vallila, Helsinki, 1923.
Asuintalo, Luotsikatu 6, Helsinki, 1905.
Albert Alexander Nyberg (18. lokakuuta 1877, Helsinki – 3. lokakuuta 1952) oli suomalainen diplomiarkkitehti. Hän opiskeli Helsingin ruotsalaisessa normaalilyseossa ja siirtyi 1896 Polyteknilliseen opistoon, josta valmistui arkkitehdiksi 1900. Nyberg toimi harjoittelijana 1896–1899 professori Gustaf Nyströmin ja arkkitehti Waldemar Aspelinin arkkitehtitoimistoissa sekä teki opintomatkoja Saksaan, Itävaltaan, Sveitsiin, Italiaan, Ruotsiin, Norjaan ja Tanskaan.
Nybergillä oli oma arkkitehtitoimisto Helsingissä vuodesta 1901. Vuosina 1908–1911 hän työskenteli arkkitehtina ja sihteerinä rakennettaessa Helsinkiin kunnallisia asuntoja työläisille. Helsingin teollisuuskoulussa hän opetti virkaa tekevänä lehtorina 1914–1916. Sodan aikana 1942 hän oli Viipurissa valtiovarainministeriön sotavahinkojen arviointilautakunnan puheenjohtajana ja 1942–1943 samoissa tehtävissä Hangossa sekä 1943 sotavahinkojen arviomiehenä Ilomantsissa ja Lieksassa sekä sotavahinkoyhdistyksen arviomiehenä 1944–1945. Nybergillä oli monia luottamustoimia ja hän oli muun muassa arkkitehtuurikilpailujen tuomarina.
Nyberg kirjoitti teoksen Malm begravningsplats och jordfästningskapell med därtill hörande anordningar för liktransporten (Helsinki 1923), joka julkaistiin myös suomeksi nimellä Malmin hautausmaa, hautauskappeli sekä niiden yhteydessä laitokset ruumiiden kuljettamista varten (Helsinki 1923).
Albert Nybergin suunnittelemia rakennuksia tai valvomia rakennustöitä ovat Helsingissä olleet:
työläisasuntoja Hietaniemenkadulle
kansakoulu Tehtaankadulle, Tehtaankatu 15–17, 1908
Kokos oy:n tehdasrakennus, nykyisin Teatterikorkeakoulun käytössä, 1912
Harjun paarihuone, 1923
Pasilan seurakuntatalo
Hietaniemen hautausmaan uusi siunauskappeli, Hietaniemenkatu 20, 1933
Huopalahden kirkon korjaussuunnitelma (1928) ja kellotapuli (1932)
asuin- ja liiketalo, Lapinlahdenkatu 13, 1924
asuin- ja liiketalo, Iso Roobertinkatu 14, 1919
asuin- ja liiketalo, Luotsikatu 6, 1905
asuin- ja liiketalo, Korkeavuorenkatu 45, 1913
asuin- ja liiketalo, Korkeavuorenkatu 10, 1930
asuin- ja liiketalo, Fredrikinkatu 29, 1907
asuintalo, Linnankatu 7, 1904
asuintalo, Vuorimiehenkatu 23b, 1907
asuin- ja liiketalo, Iso Roobertinkatu 29–31, 1903
asuin- ja liiketalo, Mäkelänkatu 29 - Sturenkatu 30, 1926
asuin- ja liiketalo, Mäkelänkatu 31 - Somerontie 1, 1931
Espoon Kauklahteen valmistui jugendtyylinen koulurakennus Kungsgårdsskolan vuonna 1910.
Aiheesta muualla

Kuvia tai muita tiedostoja aiheesta Albert Nyberg Wikimedia Commonsissa
Nyberg, Albert hakuteoksessa Uppslagsverket Finland (2012). (ruotsiksi)
Guilly

Guilly voi tarkoittaa seuraavia:
Guilly, kunta Ranskassa Indren departementissa
Guilly, kunta Ranskassa Loiret’n departementissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Guilly”, voi hakea sivunnimihaulla, laajalla sivunnimihaulla tai tekstihaulla.
2 Times Terror

| 2 Times Terror> Tiedot |
| --- | --- |
Toiminnassa:  2006–2019
Tyylilaji:  industrial metal, trance metal
Kotipaikka:   Kuopio
Laulukieli:  englanti, suomi
Jäsenet:  MC Raaka Pee, laulu, kitara   HC CSD, laulu  
Levy-yhtiö:  Osasto-A, 2010–  
Aiheesta muualla
Kotisivut
Infobox OKNimi-testi OK: 
2 Times Terror oli suomalainen industrial metalia soittava yhtye. Sen toiminnan aloittivat vuonna 2006 MC Raaka Pee ja HC CSD. Vuoden 2019 syyskuussa yhtye julkaisi Facebookissa lyhyen ilmoituksen, jossa se kertoi lopettavansa.
Historia

Industrialmusiikkia soittaneessa 2TT:ssä oli mukana useita metalliartisteja, kuten Zachary Hietala (Tarot), Spellgoth (Turmion Kätilöt, Trollheim's Grott), Hurja (Shade Empire, Chaosweaver, Deathchain), Puijon Perkele (Verjnuarmu), DJ Proteus ja Eric Riekkinen.
Jäsenet

MC Raaka Pee – laulu, kitara, koskettimet, ohjelmointi (Turmion Kätilöt, AEON, Ancient Drive)
HC CSD – laulu, lyriikat
Jäsenet > Livekokoonpano

MC Raaka Pee – laulu
Hurja – laulu
HC CSD – laulu
Kalle Pakarinen – kitara
Mika Pusa – basso
Veikka Jokela – rummut
Julma J – koskettimet
Diskografia

Equals One Sudden Death (2010,  Osasto-A)
Diskografia > Singlet

D.E.A.D (2010)
Ikävässä paikassa (2010)
Vaatteet (2010)
Tieto maksaa ihmisverta, naisia, lihaa ja hampaiden kultaa (2017)
Lyrics of Death  (2018)
Aiheesta muualla

Kotisivut (Arkistoitu – Internet Archive)
Aleks Revel

Aleks Revel on Ilpo Koskelan luoma sarjakuvahahmo, joka edustaa Suomessa melko harvinaiseksi jäänyttä historiallista gangsteri- ja seikkailusarjakuvaa. Sarjakuvassa on esiintynyt myös kauhukirjallisuuden aineksia. Päähenkilö Aleks Revel on vuonna 1906 syntynyt virolainen seikkailija ja karismaattinen ammattirikollinen. Revel on melko hyväsydäminen, mutta saa toistuvasti huomata, että järjestäytyneen rikollisuuden maailmassa ei ole helppo säilyttää kunniaa tai ystäviä. Revelin elämäntarina kietoutuu 1900-luvun levottomuuksien ja jännitteiden ympärille.  Aleks Revel esiintyi ensi kertaa vuonna 1985 Kemin sarjakuvakilpailuissa, jotka Ilpo Koskela voitti.
Aleks Revel -sarjakuvien tapahtumia

Aleks Revel on hyvän perheen poika, jonka yliopisto-opinnot keskeytyvät 1930-luvun alussa okkultistisen skandaalin johdosta. Tämän jälkeen hän päätyy Viron alamaailmaan ja ryhtyy pirtutrokariksi. Alkoholin salakuljettaminen kieltolain aikaiseen Suomeen tarjoaa rohkeille ja neuvokkaille miehille rikastumisen mahdollisuuksia. Aleks Revel menestyy trokausoperaatioissa hyvin ja nousee pirtukeisari Uuge Reisin luottomieheksi. Hänen kumppanikseen vakiintuu Kotkan Kalleksi kutsuttu lupsakka karjalaismies. Myöhemmin Revelin onni kääntyy. Hän menettää Uuge Reisin suosion ja saa kintereilleen sekä Suomen poliisin että suomalaisia rikollisia. Näitä tapahtumia kuvaillaan sarjakuvanovelleissa, jotka on alun perin julkaistu eri yhteyksissä 1980-luvun jälkipuolella. Vuonna 1997 ne julkaistiin yksin kansiin koottuna Aleks Revel -sarjakuva-albumina. Tapahtumat saivat jatkoa Irlantilainen-sarjakuvaromaanissa, joka ilmestyi vuonna 1991. Vuonna 1992 ilmestyi Sarjakuvakeittokirja, joka kertoi Aleks Revelin myöhemmistä vaiheista Espanjan sisällissodassa ja sen jälkeen Pariisissa. Teokseen sisältyi myös Aleks Revelin vaiheisiin liittyviä ruokareseptejä.
Pitkän tauon jälkeen Aleks Revel palasi vuonna 2009 sarjakuvaromaanissa Paholaisen kuiskaus. Tarina sijoittuu 1960-luvun alun Kuubaan. Aleks Revel on ikääntynyt 55-vuotiaaksi, mutta elää yhä seikkailijan ja hämärämiehen elämää.
Ajoneuvohallintokeskus

Ajoneuvohallintokeskus (AKE) oli Liikenne- ja viestintäministeriön alaisuudessa vuosina 1996–2009 toiminut virasto, joka hoiti Suomen tieliikenneasioita yhdessä Tiehallinnon kanssa. Sen tehtäviä olivat ajoneuvojen hyväksyminen, rekisteröinti ja vuotuinen verotus. Se myös valvoi katsastustoimintaa. AKEn toiminnan tarkoituksena oli edistää liikenneturvallisuutta ja liikenteen ympäristöystävällisyyttä. Työntekijöitä keskuksella oli noin 230.
Historiaa

Ajoneuvohallintokeskus syntyi, kun liikelaitoksena toiminut Autorekisterikeskus (ARK) jaettiin kahtia vuoden 1996 alussa. Ajoneuvohallinnon ja rekisteröinti- sekä verotustoimet sai hoitaakseen uusi virasto, Ajoneuvohallintokeskus. Katsastustoimintaa varten perustettiin Suomen Autokatsastus Oy, joka myöhemmin myytiin yksityisille. Lyhenne AKE otettiin käyttöön vuonna 1998. Ennen sitä käytettiin lyhennettä ANHK.
1. tammikuuta 2010 alkaen Ajoneuvohallintokeskus, Ilmailuhallinto, Merenkulkulaitoksen turvallisuustoiminnot ja Rautatievirasto yhdistyivät uudeksi Liikenteen turvallisuusvirastoksi.
Aiheesta muualla

Liikenteen turvallisuusvirasto
TraFi / Tieliikenne
Liikenne- ja viestintäministeriön verkkopalvelu
Liikenne- ja viestintäministeriön hallinnonala
Guilmi

| Guilmi |
| --- | --- |
Valtio:   Italia
Alue:  Abruzzo
Maakunta:  Chieti
Hallinto:  
 – Hallinnon tyyppi:  Kunta
 – Pormestari:  Carlo Racciatti
Pinta-ala:  
 – Kokonaispinta-ala:  12,56 km²
Väkiluku (31.12.2017):  412
 – Väestötiheys:  33 as./km²
Postinumero:  66050
Infobox OKVirheellinen NIMI-arvo: 
Guilmi on Keski-Italiassa, Abruzzon hallinnollisella alueella Chietin maakunnassa sijaitseva kunta. Kunnassa asui 412 ihmistä vuonna 2017. Vuoden 2011 väestönlaskennan mukaan kunnassa oli 432 asukasta.
Ajonvakautusjärjestelmä

Ajonvakautusjärjestelmän merkkivalo.
Ajonvakautusjärjestelmä tai ajovakauden hallintajärjestelmä, ESC (engl. electronic stability control), on ajoneuvoissa oleva järjestelmä, joka korjaa kuljettajan tekemiä ohjausvirheitä elektroniikan ja fysiikan lakien mahdollistamissa tapauksissa. Tyypillisiä ohjausvirheitä ovat liian suuri tilannenopeus, yli- tai aliohjautuminen tai auton lähteminen heittelehtimään. Järjestelmä pyrkii palauttamaan auton kuljettajan valitsemalle ajolinjalle käyttämällä yksittäisten pyörien jarrutusta ja/tai säätelemällä moottorin vääntömomenttia (muuttamalla sytytysennakkoa ja/tai polttoaineen syöttöä). Järjestelmä on usein kytköksissä lukkiutumattomiin jarruihin ja luistonestojärjestelmään. Se tarkkailee olosuhteita nopeusanturin, ohjauspyöräanturin ja kiihtyvyysantureiden perusteella. Esimerkiksi jos vasemmalle kaartuvassa mutkassa auton perä liukuu oikealle, järjestelmä jarruttaa oikeanpuoleista etupyörää. Useissa autoissa ajonvakautuksessa on myös niin sanottu ”Sport-tila”, joka sallii pientä luistoa.
ESC:n on arvioitu vähentävän hallinnan menettämisestä johtuvia törmäyksiä noin 40 prosenttia. Vuonna 2014 Suomessa vältettiin ESC:n ansiosta 37 liikennekuolemaa ja 747 loukkaantumista. Kun järjestelmä on yleistynyt kaikkiin henkilöautoihin, ESC:n arvioitiin vähentävän liikennekuolemia noin 23 prosenttia ja loukkaantumisia noin 11 prosenttia.
Ajonvakautusjärjestelmät tulivat markkinoille vuonna 1995.
Ajonvakautusjärjestelmiä alkoi tulla lähinnä lisävarusteisena kalliisiin automalleihin 1990-luvulla. Ajonvakautusjärjestelmä tuli vakiovarusteeksi Mercedes-Benzin A-sarjaan sen jälkeen, kun autotoimittajat olivat vuonna 1997 kaataneet auton testiradalla tekemässään väistökokeessa (ns. hirvikokeessa). Valmistaja päätti sen seurauksena varustaa kyseisen mallin jatkossa valmistuvat yksilöt ajonvakautuksella. Järjestelmä yleistyi eurooppalaisissa ylemmän keskiluokan ja sitä kalliimmissa autoissa 2000-luvun alussa, ja vuosikymmenen loppupuolella se oli vakiovarusteena lähes kaikissa eurooppalaisissa alemman keskiluokankin autoissa.
Ajovakausjärjestelmä tuli Euroopan unionin jäsenmaissa pakolliseksi uusien henkilöautojen varusteeksi vuonna 2014.
Eri valmistajien käyttämiä nimityksiä ajonvakautusjärjestelmästä

Active Handling: Chevrolet Corvette
ASC (Active Stability Control): Mitsubishi
DSC (Dynamic Stability Control): BMW, Mazda, Jaguar
DSTC (Dynamic Stability and Traction Control): Volvo
ESC (Electronic Stability Control): yleisnimitys englanniksi
ESP (Electronic Stability Program): Ford, Audi, Peugeot, Hyundai, Mercedes-Benz, Opel, Škoda, SEAT, Volkswagen, Nissan, Citroën, Chevrolet, Saab
MSP (Maserati Stability Program): Maserati
PSM (Porsche Stability Management): Porsche
StabiliTrak: Saturn, Chevrolet, Cadillac, GMC, Opel
STC (Stability and Traction Control): Volvo
VDC (Vehicle Dynamic Control): Alfa Romeo, Fiat
VSA (Vehicle Stability Assist): Honda
VSC (Vehicle Skid Control): Toyota
Gulatinget

Gulatingetin muistomerkki.
Gulatinget (muinaisnorjaksi Gulaþing) oli yksi Norjan neljästä viikinki- ja keskiaikaisesta käräjästä. Se sijaitsi nykyisen Gulenin kunnan alueella ja aloitti toimintansa viimeistään 900-luvulla. Paikallisten talonpoikien, kirkon ja kuninkaan edustajat kokoontuivat vuosittain Gulatingetille päättämään laeista ja ratkaisemaan riita-asioita. Gulatingetin perintö elää edelleen Gulatingin laamanninoikeuden nimessä.
Alan Kardec

| Henkilötiedot |
| --- | --- | --- |
Koko nimi: Alan Kardec de Souza Pereira Junior
Syntymäaika: 12. tammikuuta 1989 (ikä 35)
Syntymäpaikka: Barra Mansa, Brasilia
Pelipaikka: hyökkääjä
Pituus: 186 senttimetriä
Seura
Seura: Benfica
Pelinumero: 31
Junioriseurat
2000–2007: Vasco da Gama
Seurat
| Vuodet | Seura | O (M) |
| 2007–2009 2009 2010– 2011–2012 | Vasco da Gama → Internacional (laina) Benfica → Santos (laina) | 51 (10) 2 (0) 20 (3) 31 (2) |
 Seurajoukkueuran tilastot kattavat vain kansalliset sarjat, päivitetty 2. lokakuuta 2012.
Alan Kardec de Souza Pereira Junior (s. 12. tammikuuta 1989 Barra Mansa, Brasilia) on brasilialainen jalkapalloilija. Hän edustaa Portugalin pääsarjassa pelaavaa Benficaa ja on pelipaikaltaan hyökkääjä.
Hän on saanut nimensä spiritismin systematisoijana tunnetun Allan Kardecin mukaan.
Seurajoukkueura

Kardec pelasi ensimmäisen ottelunsa Vasco da Gamassa 14. helmikuuta 2007 Fast Clubea vastaan. 11. huhtikuuta 2007 hän teki ensimmäisen maalinsa joukkueessa ottelussa Botafogoa vastaan. Hän pelasi ensimmäisen kautensa aikana 26 ottelua ja teki niissä kahdeksan maalia.
1. syyskuuta 2009 hän siirtyi lainasopimuksella Internacionaliin. Ensimmäisen ottelunsa joukkueessa hän pelasi 28. lokakuuta 2009 São Pauloa vastaan.
Kardecin siirrosta portugalilaisseura Benficaan ilmoitettiin 13. joulukuuta 2009 ja hänestä maksettu siirtokorvaus oli 2,5 miljoonaa euroa. 18. maaliskuuta 2010 hän teki ensimmäisen maalinsa joukkueessa Eurooppa-liigan ottelussa Marseillea vastaan, joka vei lopulta lissabonilaisseuran otteluparista jatkoon yhteismaalein 3–2.
Aiheesta muualla

Esittely ja tilastot zerozerofootball.com-sivustolla[vanhentunut linkki] (englanniksi)
Akçakoca

Mustanmeren rantaa Akçakocassa.
Akçakoca on kaupunki Düzcen maakunnassa Turkissa. Se on myös yksi Düzcen maakunnan piirikunnista.
Vuonna 2022 kaupungissa oli noin 28 000 asukasta.
Akçakoca sijaitsee Mustanmeren rannalla, 200 kilometriä Istanbulista. Akçakoca Beyn patsas ja moderni moskeija Akçakocan keskustassa ovat kaupungin epätavallista arkkitehtuuria.
Aiheesta muualla

Kuvia tai muita tiedostoja aiheesta Akçakoca Wikimedia Commonsissa